# เซลล์บรอดคาสต์
เซลล์บรอดคาสต์ (หรือ CB) คือวิธีการส่งข้อความสั้น ๆ ไปยังผู้ใช้โทรศัพท์มือถือหลายเครื่องในพื้นที่ที่กำหนดพร้อมกัน โดยกำหนดโดยคณะกรรมการจีเอสเอ็มของสถาบันมาตรฐานโทรคมนาคมแห่งยุโรป (ETSI) และ 3GPP และเป็นส่วนหนึ่งของมาตรฐานของระบบ 2G, 3G, 4G และ 5G นอกจากนี้ตัวระบบยังรู้จักกันในชื่อ Short Message Service-Cell Broadcast (SMS-CB หรือ CB SMS)

เซลล์บรอดคาสต์แตกต่างจากบริการส่งข้อความแบบหนึ่งต่อหนึ่ง (หรือ SMS-PP) โดยเซลล์บรอดคาสต์เป็นบริการส่งข้อความแบบหนึ่งต่อหลายที่มีการกำหนดเป้าหมายทางภูมิศาสตร์และกำหนดขอบเขตทางภูมิศาสตร์ เทคโนโลยีเซลล์บรอดคาสต์ถูกใช้กันอย่างแพร่หลายสำหรับระบบแจ้งเตือนสาธารณะ เช่นเหตุแผ่นดิไหว ภูเขาไฟ พายุ หรือแม้กระทั่งการตามหาบุคคลสูญหาย

ประวัติ
การส่งข้อความแบบเซลล์บรอดคาสต์ได้รับการสาธิตครั้งแรกในปารีสในปี 1997 ผู้ให้บริการโทรศัพท์เคลื่อนที่บางรายก็ใช้เซลล์บรอดคาสต์เพื่อสื่อสารรหัสพื้นที่ของเสาโทรศัพท์ไปยังผู้ใช้โทรศัพท์เคลื่อนที่ (ผ่านหมายเลข 050) เพื่อรายงานสภาพอากาศ การส่งข้อความจำนวนมาก การบริการข่าวสารท้องถิ่น และแจ้งเตือนหรือแจ้งเหตุไปทั่วเมืองหรือทั่วประเทศ เซลล์บรอดคาสต์ได้รับการนำไปใช้อย่างแพร่หลายตั้งแต่ปี 2008 โดยผู้ให้บริการเครือข่ายหลักในเอเชีย สหรัฐอเมริกา แคนาดา อเมริกาใต้ และยุโรป แม้ผู้ให้บริการบางรายยังไม่ได้เปิดใช้งานฟังก์ชันการส่งข้อความแบบเซลล์บรอดคาสต์ในเครือข่ายของตน แต่โทรศัพท์ส่วนใหญ่ที่ใช้ในปัจจุบันรองรับฟังก์ชันการส่งข้อความแบบ เซลล์บรอดคาสต์ อย่างไรก็ตาม ฟังก์ชันนี้ในอุปกรณ์จำนวนมากถูกปิดใช้งานไว้ตามค่าเริ่มต้น และไม่มีอินเทอร์เฟซมาตรฐานสำหรับเปิดใช้งานฟีเจอร์นี้

เทคโนโลยี
+ ความแตกต่างระหว่าง SMS และเซลล์บรอดคาสต์GSMアソシエーション、2013年、p.12 เทคโนโลยี เอสเอ็มเอส (SMS)  เซลล์บรอดคาสต์ (CBS) ประเภทการสื่อสาร หนึ่งต่อหนึ่ง  หนึ่งต่อหลาย (ภายในพื้นที่) การร้องขอหมายเลขโทรศัพท์ ต้องการ  ไม่ต้องการ การคำนึงทางสถานที่ ส่งไปยังหมายเลขที่ระบุโดยไม่คำนึงถึงสถานที่  ส่งไปยังอุปกรณ์ทั้งหมดภายในพื้นที่ทางภูมิศาสตร์ที่ระบุ การตอบกลับ ตอบกลับได้  ตอบกลับไม่ได้ ความหน่วงในการแพร่กระจายเมื่อเกิดภัยพิบัติระยะเวลาในการส่งสัญญาณสั้น และสามารถรับได้ง่ายแม้ในสภาพแวดล้อมคลื่นสัญญาณที่ไม่ดี
อาจเกิดความแออัดได้ หากมีการสื่อสารจำนวนมากในเวลาเดียวกัน อาจเกิดความล่าช้าได้ไม่เกิดความแออัด เนื่องจากมีการใช้ช่องสัญญาณเฉพาะ 
หากสภาพแวดล้อมสัญญาณไม่ดี อาจเกิดความล่าช้าได้ การส่งซ้ำ เมื่อปิดเครื่อง ไม่มีการทำซ้ำ หากอุปกรณ์ที่ระบุถูกปิดในขณะที่ส่ง ผู้ให้บริการจะเก็บข้อความไว้ชั่วคราวและจะได้รับข้อความเมื่อเปิดใช้งาน  สามารถทำซ้ำได้ โดยจะถูกส่งซ้ำ ๆ กันในช่วงเวลาไม่กี่วินาทีไปจนถึงหลายสิบนาทีตามที่ผู้ให้บริการกำหนดไว้ อย่างไรก็ตามหากไฟฟ้าขัดข้อง หรือแบตเตอรีหมดก็จะไม่สามารถรับสัญญาณได้เช่นกัน ความเข้ากันได้ของอุปกรณ์ รองรับทุกอุปกรณ์  อุปกรณ์หลายชนิดมีสามารถเข้ากันได้ แต่ต้องมีการกำหนดการตั้งค่าด้วยตนเอง การแจ้งเตือน ผู้ใช้สามารถตั้งค่าการแสดงผลและเสียงข้อความเข้าได้ตามต้องการ  ปุ่มกดจะปรากฏบนจอแสดงผล เสียงเรียกเข้าเป็นแบบค่าเริ่มต้นของผู้ให้บริการ ค่าบริการ มีการคิดค่าบริการ  ไม่มีการคิดค่าบริการ

ข้อความเซลล์บรอดคาสต์หนึ่งข้อความสามารถเข้าถึงโทรศัพท์จำนวนมากได้ในคราวเดียว โดยข้อความเซลล์บรอดคาสต์จะส่งถึงคลื่นเซลลูลาร์เฉพาะของเครือข่ายโทรศัพท์มือถือ แทนที่จะส่งถึงโทรศัพท์เครื่องใดเครื่องหนึ่งโดยเฉพาะ ระบบเซลล์บรอดคาสต์ (หรือ CBS) รุ่นล่าสุดสามารถส่งข้อมูลไปยังเครือข่ายโทรศัพท์เคลื่อนที่ทั้งหมดได้ภายในเวลาไม่ถึง 10 วินาที ส่งผลให้ข้อมูลไปถึงผู้ใช้บริการโทรศัพท์เคลื่อนที่หลายล้านคนในเวลาเดียวกัน ข้อความเซลล์บรอดคาสต์เป็นบริการแจ้งเตือนแบบพุชที่ยังไม่ได้รับการยืนยัน ซึ่งหมายความว่าผู้ส่งข้อความจะไม่ทราบว่าใครได้รับข้อความ ทำให้สามารถให้บริการได้โดยไม่เปิดเผยตัวตนได้ ซึ่งทำให้เซลล์บรอดคาสต์สอดคล้องกับข้อบังคับทั่วไปเกี่ยวกับการคุ้มครองข้อมูลของสหภาพยุโรป (หรือ GDPR) ฉบับล่าสุด เนื่องจากเซลล์บรอดคาสต์ไม่จำเป็นต้องใช้หรือร้องขอหมายเลขโทรศัพท์มือถือจากผู้ใช้ ผู้ให้บริการ (หรือผู้ร้องขอบริการแจ้งเตือน) สามารถร้องขออัตราความสำเร็จของข้อความได้ ในกรณีดังกล่าว ระบบเซลล์บรอดคาสต์จะตอบกลับด้วยจำนวนเครื่องโทรศัพท์ที่ใช้ระบบเซลลูลาร์ที่ส่งถึงและจำนวนเครื่องโทรศัพท์ที่ใช้ระบบเซลลูลาร์ที่ส่งข้อความแจ้งเตือน

คลื่นเซลลูลาร์แต่ละคลื่นจะครอบคลุมพื้นที่ทางภูมิศาสตร์ที่แน่นอน โดยปกติจะมีเส้นผ่านศูนย์กลางไม่กี่กิโลเมตร ดังนั้นการส่งข้อความเซลล์บรอดคาสต์ไปยังคลื่นโทรศัพท์ที่ระบุเท่านั้น จึงสามารถจำกัดการออกอากาศให้อยู่ในพื้นที่ที่ระบุได้ สิ่งนี้มีประโยชน์สำหรับข้อความที่เกี่ยวข้องเฉพาะบางพื้นที่ เช่น แจ้งเตือนน้ำท่วม แจ้งเตือนอุบัติเหตุ

วงจำกัดข้อความเซลล์บรอดคาสต์ประกอบด้วยช่วงเวลาการเผยแพร่ หากปล่อยให้เวลาเริ่มต้นเปิดอยู่ ระบบเซลล์บรอดคาสต์จะถือว่าเริ่มทันที ซึ่งจะเป็นกรณีของข้อความแจ้งเตือนสาธารณะ หากปล่อยให้เวลาสิ้นสุดเปิดอยู่ ข้อความจะถูกทำซ้ำไปเรื่อย ๆ ต้องใช้ข้อความยกเลิกในภายหลังเพื่อหยุดข้อความ ซึ่งสามารถตั้งค่าอัตราการทำซ้ำได้ตั้งแต่ 2 วินาทีไปจนถึง 30 นาที ข้อความเซลล์บรอดคาสต์ที่ส่งซ้ำแต่ละข้อความจะมีการระบุแหล่งที่มาของข้อความ และหมายเลขซีเรียลเดียวกัน ด้วยการใช้ข้อมูลนี้ โทรศัพท์มือถือจึงสามารถระบุและละเว้นการกระจายข้อความที่ได้รับไปแล้วได้

หน้าข้อความเซลล์บรอดคาสต์ประกอบด้วย 82 อ็อกเท็ต (octet) ซึ่งเมื่อใช้ชุดอักขระเริ่มต้นสามารถเข้ารหัสได้ 93 ตัว สามารถรวมหน้าเหล่านี้ได้สูงสุด 15 หน้าเพื่อสร้างข้อความเซลล์บรอดคาสต์ (ดังนั้นความยาวสูงสุดของข้อความเซลล์บรอดคาสต์หนึ่งข้อความจึงอยู่ที่ 1,395 ตัว)

ศูนย์กระจายเสียงเซลลูลาร์ (CBC) ระบบที่เป็นแหล่งที่มาของข้อความแบบ SMS-CB เชื่อมต่อกับตัวควบคุมสถานีฐาน (หรือ BSC) ในเครือข่ายจีเอสเอ็ม ไปยังตัวควบคุมเครือข่ายวิทยุ (RNC) ในเครือข่ายยูเอ็มทีเอส ไปยัง Mobility Management Entity (MME) ในเครือข่ายแอลทีอี หรือไปยัง Access and Mobility Management Function (AMF) หลักในเครือข่าย 5G

การใช้งานทางเทคนิคของบริการเซลล์บรอดคาสต์มีอธิบายไว้ในข้อกำหนด 3GPP TS 23.041
อินเทอร์เฟซ 2G-CBC (BSC) มีอธิบายไว้ในมาตรฐาน 3GPP TS 48.049 อย่างไรก็ตาม ยังมีการใช้งานที่ไม่เป็นมาตรฐานอยู่
อินเทอร์เฟซ 3G-CBC (RNC) มีอธิบายไว้ในมาตรฐาน 3GPP TS 25.419
อินเทอร์เฟซ 4G-CBC (MME) มีอธิบายไว้ในมาตรฐาน 3GPP TS 29.168
อินเทอร์เฟซ 5G-CBC (AMF) มีอธิบายไว้ในมาตรฐาน 3GPP TS 29.518

ศูนย์กระจายเสียงเซลลูลาร์จะส่งข้อความเซลล์บรอดคาสต์ตามรายละเอียดอัตราการทำซ้ำที่ร้องขอ และจำนวนครั้งที่ข้อความที่ผู้ให้บริการต้องการจะส่งไป จะถูกส่งไปยัง BSC/RNC/MME/AMF ความรับผิดชอบของ BSC/RNC/MME/AMF คือการส่งข้อความเซลล์บรอดคาสต์ไปยังฐานรับส่งสัญญาณ (BTS), Node B, ENodeB และ gNodeB ที่จัดการคลื่นเซลลูลาร์ที่ร้องขอ

ระบบเตือนภัยสาธารณะ
เซลล์บรอดคาสต์มีอุปสรรค์การรับส่งข้อมูลน้อย จึงเหมาะมากสำหรับใช้ในช่วงที่เกิดภัยพิบัติ เมื่อข้อมูลข่าวสาร (จากโซเชียลมีเดียและแอปมือถือ) พุ่งสูง การใช้ SMS และการโทรปกติ (กรณีที่มีการโทรจำนวนมาก) มีแนวโน้มจะทำให้เครือข่ายมือถือขัดข้องอย่างมาก ดังที่เหตุการณ์ต่าง ๆ ที่เคยเกิดขึ้น

ระบบเตือนภัยสาธารณะ  หรือที่เรียกอีกอย่างว่า ระบบแจ้งเตือนฉุกเฉิน  ซึ่งมีการนเทคโนโลยีเซลล์บรอดคาสต์ำมาใช้ด้วยวิธีที่แตกต่างกันไปในแต่ละประเทศ แต่โดยภาพรววมแล้วก็จะใช้ในลักษณะที่เหมือนกัน โดยกำหนดมาตรฐานทางเทคนิค ซึ่งมีระบุไว้ในมาตรฐาน 3GPP TS 23.041 โดยมีการใช้งานขนาดใหญ่ที่กล่าวถึงในมาตรฐาน 3GPP ได้แก่ Wireless Emergency Alerts (CMAS) ในสหรัฐอเมริกาและ EU-Alert ในยุโรป (กำหนดไว้ในมาตรฐาน ETSI แต่การนำไปใช้ในระดับชาตินั้นมีความหลากหลาย ขึ้นอยู่กับกฎหมาย และลักษณะภัยพิบัติตามภูมิศาสตร์ของแต่ละประเทศ) การแจ้งเตือนสามารถกำหนดผู้รับในทางภูมิศาสตร์ได้ เมื่อมีการตั้งค่าให้รับการแจ้งเตือนเฉพาะโทรศัพท์ในพื้นที่ทางภูมิศาสตร์ที่กำหนดไว้เท่านั้น ซึ่งเมื่อได้รับการแจ้งเตือน จะมีการแสดงการแจ้งเตือนในรูปแบบเฉพาะ และเล่นเสียงเฉพาะ ตามการตั้งค่าของแต่ละผู้ให้บริการ ถึงแม้ว่าโทรศัพท์จะตั้งค่าเป็นโหมดปิดเสียงก็ตาม เช่นเสียงนี้:  ในระดับคลื่นไซน์ 853 เฮิรตซ์ และ 960 เฮิรตซ์ ซึ่เป็นเสียงตามที่กำหนดโดยมาตรฐานของ WEA (CMAS) และ ETSI การแจ้งเตือนฉุกเฉินของเซลล์บรอดคาสต์สามารถออกอากาศได้ทั้งในภาษาของพื้นที่ และภาษาเพิ่มเติม ซึ่งจะแสดงขึ้นตามการตั้งค่าภาษาของอุปกรณ์ของผู้ใช้ ผู้ผลิตโทรศัพท์ส่วนใหญ่จะปฏิบัติตามมาตรฐานเหล่านี้ แต่จะมีอินเทอร์เฟซผู้ใช้ที่แตกต่างกันเล็กน้อย เช่นเดียวกับการโทรฉุกเฉิน อุปกรณ์ต่าง ๆ มักไม่จำเป็นต้องใส่ซิมการ์ดเพื่อรับการแจ้งเตือน

thumb|การแจ้งเตือนฉุกเฉินแบบไร้สาย (CMAS) ส่งโดยใช้เซลล์บรอดคาสต์โดยกรมอุตุนิยมวิทยาแห่งชาติของสหรัฐอเมริกา

การแจ้งเตือนฉุกเฉินในการใช้งานเซลล์บรอดคาสต์ส่วนใหญ่นั้นมีหมวดหมู่หรือระดับการแจ้งเตือนที่แตกต่างกัน โดยใช้ตัวระบุข้อความที่ระบุไว้ในมาตรฐาน 3GPP หมวดหมู่หรือระดับการแจ้งเตือนจะถูกกำหนดโดยความรุนแรงของคำเตือน เช่น ภัยคุกคามต่อชีวิต ภัยอันตรายที่ใกล้จะเกิดขึ้น หรือข้อความให้คำแนะนำ ซึ่งผู้ใช้สามารถเลือกไม่รับการแจ้งเตือนระดับล่างได้ขึ้นอยู่กับการดำเนินการในแต่ละประเทศ อย่างไรก็ตาม การแจ้งเตือนระดับสูงสุดมักจะแสดงบนอุปกรณ์ของผู้ใช้เสมอ

ตารางด้านล่างนี้เป็นตารางเปรียบเทียบหมวดหมู่/ระดับการแจ้งเตือนในระบบต่าง ๆ (โดยอิงตามตัวระบุข้อความ 3GPP ทั่วไป):
+รหัสเลขฐานสิบหกของตัวระบุข้อความ 3GPPWireless Emergency Alerts (CMAS)  สหรัฐอเมริกาEU-Alert (ETSI)  สหภาพยุโรปการยกเลิกการแจ้งเตือน1112การเตือนภัยระดับประเทศ (การเตือนภัยระดับประธานาธิบดี)EU-Alert Level 1ไม่ได้1113, 1114, 1120, 1121การเตือนภัยขั้นรุนแรงEU-Alert Level 2ได้1115-1119, 111A, 1122–1127การเตือนภัยร้ายแรงEU-Alert Level 3ได้112Cการแจ้งเตือนความปลอดภัยสาธารณะEU-Alert Level 4ได้111Bระบบเตือนภัยแอมเบอร์EU-Amberได้1900 -EU-Info (depreciated to Level 4)ได้111Cการทดสอบที่จำเป็นรายเดือนEU-Monthly Testได้112Eการทดสอบระดับรัฐ/ท้องถิ่นEU-Testได้111Dการซักซ้อมEU-Exerciseได้

ในกรณีที่ใช้อินเทอร์เน็ตโรมมิง หากผู้ให้บริการภายในประเทศของผู้ใช้รองรับการแจ้งเตือนฉุกเฉินแบบเซลล์บรอดคาสต์ การแจ้งเตือนจะปรากฏขึ้นหากเปิดใช้งานหมวดหมู่/ระดับการแจ้งเตือนและเทียบเท่ากับระบบของผู้ให้บริการภายในประเทศของผู้ใช้

ข้อความเซลล์บรอดคาสต์สามารถใช้ข้อความ CAP (Common Alerting Protocol) เป็นอินพุตตามที่ระบุโดยองค์กร OASIS หรือโปรโตคอลอินเทอร์เฟซ C ของ Wireless Emergency Alerts (WEA) ซึ่งได้รับการระบุร่วมกันโดย Alliance for Telecommunications Industry Solutions (ATIS) และ Telecommunications Industry Association (TIA)

ข้อดีของการใช้เซลล์บรอดคาสต์เพื่อแจ้งเตือนสาธารณะ ได้แก่:
 การส่งข้อความเซลล์บรอดคาสต์ถึงผู้คนจำนวนไม่กี่คนหรือหลายล้านคนใช้เวลาไม่ถึง 10 วินาที
 เซลล์บรอดคาสต์มีเสียงเรียกเข้าและการสั่นที่เป็นเอกลักษณ์และเฉพาะตัว
 มีเพียงหน่วยงานที่ได้รับอนุญาตและเครือข่ายมือถือที่ให้บริการเท่านั้นที่สามารถส่งข้อความเซลล์บรอดคาสต์ได้
 99% ของโทรศัพท์มือถือทั้งหมดที่ใช้ในปัจจุบันรองรับเซลล์บรอดคาสต์
 เซลล์บรอดคาสต์รองรับความยาวข้อความสูงสุด 1,395 อักขระในอักษรละตินและ 615 อักขระในชุดอักขระเข้ารหัสสากล (UCS-2) เพื่อรองรับอักษรอื่น ๆ เช่น ไทย อาหรับ จีน อูรดู หรือกรีก
 เซลล์บรอดคาสต์รองรับหลายภาษา
 เซลล์บรอดคาสต์รองรับการใช้ URL และลิงก์เว็บในข้อความแจ้งเตือน
 เซลล์บรอดคาสต์รองรับการกำหนดเป้าหมายพื้นที่ทางภูมิศาสตร์ที่เฉพาะเจาะจง (geotargeting) เฉพาะอุปกรณ์ที่เชื่อมต่อกับสถานีฐานในพื้นที่นั้นเท่านั้นที่จะได้รับข้อความ
 เซลล์บรอดคาสต์รองรับการอัปเดตภายในไม่กี่วินาทีหลังจากมีข้อความแจ้งเตือนที่มีอยู่เนื่องจากสถานการณ์อันตรายที่เปลี่ยนแปลงไป
 เซลล์บรอดคาสต์รองรับกลไกในการแจ้งข้อมูลและแนะนำผู้คนในพื้นที่เสี่ยงภัยใกล้เคียงภายในไม่กี่วินาที
 เซลล์บรอดคาสต์สามารถเข้าถึงผู้ใช้บริการโทรศัพท์มือถือทุกคน รวมถึงผู้ใช้บริการโรมมิ่ง (ในภาษาของตนเอง)
 เซลล์บรอดคาสต์ไม่ได้รับผลกระทบจากความแออัดของเครือข่ายมือถือ
 เซลล์บรอดคาสต์ไม่ได้รับผลกระทบจากการปิดกั้นระดับการเข้าถึงและหรือการปิดกั้นระดับของซิมการ์ด
 เซลล์บรอดคาสต์ไม่ได้รับผลกระทบจากข้อจำกัดในการปกป้องข้อมูลใด ๆ เนื่องจากไม่จำเป็นต้องใช้ข้อมูลส่วนบุคคลเพื่อส่งข้อความ
 เซลล์บรอดคาสต์สามารถใช้เพื่อระบุบุคคลที่อยู่ในเซลล์เซกเตอร์แต่ละเซลล์หรือรูปหลายเหลี่ยมขนาดใหญ่ที่ครอบคลุมทั้งเมืองหรือประเทศได้
 ข้อความเซลล์บรอดคาสต์สามารถอัปเดตได้ เมื่อเงื่อนไขของเหตุการณ์เปลี่ยนแปลงไปในระหว่างเหตุการณ์ และเมื่อสิ้นสุดเหตุการณ์ก็สามารถให้สัญญาณว่าปลอดภัยได้
 เซลล์บรอดคาสต์เหมาะสำหรับการทดสอบสร้างความตระหนักรู้ต่อสาธารณชนในระดับประเทศช่วงรายเดือนหรือรายครึ่งปี
 การเปิดใช้งานเซลล์บรอดคาสต์ในเครือข่ายมือถือไม่มีผลต่ออายุการใช้งานแบตเตอรี่ของอุปกรณ์มือถือ

ความถี่ในการนำเซลล์บรอดคาสต์มาใช้
จุดวิพากษ์วิจารณ์ในอดีตเกี่ยวกับเซลล์บรอดคาสต์คือผู้ใช้ไม่มีประสบการณ์ที่สม่ำเสมอบนอุปกรณ์พกพาทั้งหมดในประเทศใด ประเทศหนึ่ง

การแจ้งเตือนของ Wireless Emergency Alerts และการแจ้งเตือนของรัฐบาลโดยใช้เซลล์บรอดคาสต์ได้รับการรองรับในโทรศัพท์มือถือรุ่นต่าง ๆ สมาร์ทโฟนบางรุ่นมีเมนูการกำหนดค่าที่ให้ความสามารถในการเลือกไม่รับการแจ้งเตือนสำหรับระดับความร้ายแรงของการแจ้งเตือนสาธารณะบางระดับ

ในกรณีที่องค์กรป้องกันพลเรือนแห่งชาติกำลังนำมาตรฐานระบบเตือนภัยสาธารณะของ 3GPP มาตรฐานใดมาตรฐานหนึ่งมาใช้ ได้แก่ PWS หรือที่เรียกว่า CMAS ในอเมริกาเหนือ EU-Alert ในยุโรป LAT-Alert ในอเมริกาใต้ ระบบเตือนภัยแผ่นดินไหวและสึนามิในญี่ปุ่น ประชาชนแต่ละคนในประเทศนั้น ๆ ไม่ว่าจะใช้เครือข่ายภายในประเทศหรือโรมมิ่ง ก็จะใช้งานฟีเจอร์การเตือนภัยสาธารณะแบบเซลล์บรอดคาสต์ที่มีอยู่ในระบบปฏิบัติการแอนดรอยด์ทุกระบบและอุปกรณ์มือถือ iOS โดยอัตโนมัติ*

ในประเทศที่เลือกใช้เซลล์บรอดคาสต์เพื่อส่งข้อความเตือนสาธารณะ โทรศัพท์เคลื่อนที่ถึง 99% จะได้รับข้อความเซลล์บรอดคาสต์ (เข้าถึงประชากร 85 ถึง 95% เนื่องจากประชาชนไม่ใช่ทุกคนที่มีโทรศัพท์มือถือ) ภายในไม่กี่วินาทีหลังจากที่หน่วยงานของรัฐส่งข้อความดังกล่าว ดูตัวอย่าง Emergency Mobile Alert (นิวซีแลนด์), Wireless Emergency Alerts (สหรัฐอเมริกา) และ NL-Alert (เนเธอร์แลนด์)

การบังคับใช้ในการเตือนสาธารณะ
thumb|ข้อความแจ้งเตือน Wireless Emergency Alert บนสมาร์ทโฟนระบบปฏิบัติการแอนดรอยด์ในสหรัฐอเมริกา
thumb|ข้อความเซลล์บรอดคาสต์ของระบบแจ้งเตือนสาธารณะของเกาหลี ที่รับในเกาหลีใต้บนอุปกรณ์แอนดรอยด์

ประเทศและภูมิภาคต่าง ๆ หลายแห่งได้นำระบบแจ้งเตือนตามตำแหน่งมาใช้โดยอาศัยการแพร่สัญญาณผ่านคลื่นเซลลูลาร์ ข้อความแจ้งเตือนที่ส่งถึงประชากรซึ่งถูกเผยแพร่ผ่านสื่อต่าง ๆ แล้ว จะถูกส่งต่อผ่านเครือข่ายมือถือโดยใช้การแพร่สัญญาณผ่านคลื่นเซลลูลาร์

  กรีซ - GR-Alert
  เกาหลีใต้ - Korean Public Alert Service (ใช้ในการรายงานตัวเลขผู้ป่วย COVID ในแต่ละภูมิภาคทุกวัน และนอกจากนี้ในเกือบทุกวันจะใช้เพื่อแจ้งข่าวการปิดชั่วคราวของรถไฟฟ้าใต้ดิน บุคคลสูญหาย หรืออากาศหนาวเย็น)
  แคนาดา - Alert Ready
  โครเอเชีย
  ชิลี - Sistema de Alerta de Emergencias (SAE)
  ซาอุดีอาระเบีย - KSA-Alert
  ญี่ปุ่น - ระบบเตือนภัยแผ่นดินไหวและคลื่นสึนามิ (หรือรู้จักกันในชื่อข้อความแจ้งเตือนฉุกเฉิน ข้อมูลภัยพิบัติและการอพยพจากกระทรวงต่าง ๆ ของรัฐบาลและรัฐบาลท้องถิ่น การเตือนภัยแผ่นดินไหวและสึนามิจากสำนักงานอุตุนิยมวิทยาญี่ปุ่น, และ J-Alert จากสำนักงานป้องกันและระงับอัคคีภัยและภัยพิบัติ)
  เดนมาร์ก - S!RENEN 
  ตุรกี - UYARSİS
  ไต้หวัน - 
  ไทย -  THAlert โดยกรมป้องกันและบรรเทาสาธารณภัย
  นอร์เวย์ - Nødvarsel
  นิวซีแลนด์ - Emergency Mobile Alert
  เนเธอร์แลนด์ - NL-Alert
  บราซิล - Defesa Civil Alerta
  บัลแกเรีย - BG-ALERT
  ฝรั่งเศส - 
  ฟิลิปปินส์ - Emergency Cell Broadcast System (ECBS)
  เยอรมนี - DE-Alert (MoWaS) 
  โรมาเนีย - RO-ALERT
  ลักเซมเบิร์ก - LU-AlertInfrocrise - Luxembourg
  ลิทัวเนีย - LT-Alert
  ศรีลังกา - Disaster and Emergency Warning Network (DEWN)
  สเปน - ES-Alert
  สหภาพยุโรป - EU-Alert
  สหรัฐอเมริกา - Wireless Emergency Alerts
  สหรัฐอาหรับเอมิเรตส์ - UAE-Alert
  สหราชอาณาจักร - UK Emergency Alert System
  ออสเตรีย - AT-Alert
  อิตาลี - IT-AlertIT-Alert
  อิสราเอล - "" และ Home Front Command Alert System (HFC-Alert)
  อิหร่าน
  โอมาน - Oman-Alert
  ฮ่องกง - Emergency Alert System (EAS) first used on 9 March 2022.

 ประเทศที่อยู่ในระหว่างการทดลองใช้ 
รายชื่อประเทศและภูมิภาคต่อไปนี้ได้เลือกใช้เซลล์บรอดคาสต์เป็นระบบเตือนภัยสาธารณะระดับประเทศ แต่ขณะนี้อยู่ในระหว่างขั้นตอนการทดลองใช้

  เช็กเกีย
  บราซิล - Defesa Civil Alerta ได้ดำเนินการไปแล้วในภาคใต้และภาคตะวันออกเฉียงใต้ของประเทศ
  เปรู
  โปรตุเกส
  โปแลนด์
  เม็กซิโก - ขณะนี้กำลังอยู่ในระหว่างการทดสอบ
  ยูเครน - ขณะนี้กำลังอยู่ในระหว่างการทดสอบ
  สโลวีเนีย
  ออสเตรเลีย -  Emergency Alert Australia กำหนดไว้ในปี 2025
  อินเดีย -ขณะนี้กำลังอยู่ในระหว่างการทดสอบ
  ไอร์แลนด์